कपल ने 10 साल की लड़की से घर का काम कराया, टॉर्चर किया; दोनों अरेस्ट
Delhi Dwarka Child Labour Case - दिल्ली के द्वारका इलाके में एक महिला पायलट और उसके पति की भीड़ ने जमकर पिटाई कर दी। कपल पर आरोप है कि उन्होंने एक 10 साल की लड़की को अपने घर में काम पर रखा था। वे उसे टॉर्चर भी किया करते थे। 
दिल्ली के द्वारका इलाके में एक महिला पायलट और उसके पति की भीड़ ने जमकर पिटाई कर दी। कपल पर आरोप है कि उसने 10 साल की लड़की को अपने घर में काम पर रखा था और उसे टॉर्चर भी किया।
मामले की जानकारी मिलने पर पुलिस ने नाबालिग लड़की का मेडिकल एग्जामिनेशन कराया। इसमें लड़की के शरीर पर चोट और जलने के कई निशान मिले हैं।
द्वारका DCP एम हर्षा वर्धन ने बताया कि कपल के खिलाफ IPC की धारा 323 (मारपीट करना), 324 (गंभीर चोट पहुंचाना), 342 (गलत तरीके से किसी को बंधक बनाना) और चाइल्ड लेबर एक्ट के तहत केस दर्ज किया गया है। दोनों आरोपियों को गिरफ्तार कर लिया गया है। वहीं, बच्ची की काउंसलिंग की जा रही है।
हाथ जोड़कर माफी मांगी, फिर भी हुई पिटाई
वीडियो की शुरुआत में भीड़ कपल से बहस करती हुई दिखती है। महिला पायलट हाथ जोड़कर माफी मांगती है, लेकिन कुछ देर बाद भीड़ महिला पायलट को बाहर खींच लेती है और थप्पड़ मारने लगती है। महिला का पति उसे बचाने की कोशिश करता है, लेकिन भीड़ उसे भी पीटती है।
मीडिया रिपोर्ट्स के मुताबिक, कपल ने दो महीने पहले एक 10 साल की लड़की को घर के काम करने के लिए रखा था। बुधवार को लड़की की एक रिश्तेदार ने उसके हाथ पर चोट के निशान देखे थे। इसके बाद स्थानीय लोगों ने आरोप लगाया कि वे लड़की को पीटते हैं और कपल की पिटाई कर दी।
लड़कियों के साथ अत्याचार से जुड़ी यह खबर भी पढ़ें...
13 साल की बच्ची को कपल ने गर्म चिमटे से दागा: डंडे से पीटते थे, डस्टबिन में फेंका खाना खाने पर मजबूर किया
हरियाणा के गुरुग्राम में 13 साल की बच्ची को एक कपल ने काम पर रखा, फिर उस पर बेइंतहा जुल्म किए। उसके शरीर को गर्म चिमटे से दागा और डंडों से पीटा। उसे कई दिनों तक उसे खाना भी नहीं दिया। नाबालिग डस्टबिन से खाना उठाकर अपना पेट भरती थी। गुरुग्राम पुलिस ने बच्ची को उनके चंगुल से छुड़ाया और आरोपी कपल को गिरफ्तार किया। पूरी खबर पढ़ें...
रिटायर्ड IAS की पत्नी ने दिव्यांग को 8 साल कैद में रखा: गर्म तवे से जलाया और रॉड से पीटा
झारखंड में पिछले साल अगस्त में 29 साल की आदिवासी दिव्यांग से दरिंदगी का मामला सामने आया था। उसे रिटायर्ड IAS ऑफिसर महेश्वर पात्रा की पत्नी और भाजपा नेत्री सीमा पात्रा ने 8 साल से घर में कैद करके रखा था। पीड़िता ने बताया कि उसे भरपेट खाना नहीं दिया जाता था। रॉड से पीटा जाता था और गर्म तवे से जलाया जाता था। उसे कैद से छुड़ाकर रांची रिम्स में भर्ती कराया गया था। पूरी खबर पढ़ें...